
ŠIAULIŲ MIESTO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL DETALIOJO PLANO KOREGAVIMO

2026 m. ............................... d. Nr. ........ 
Šiauliai


Vadovaudamasis Lietuvos Respublikos teritorijų planavimo įstatymo 28 straipsnio 2 dalimi, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316 ir 319 punktais ir atsižvelgdamas į prašymą, registruotą Šiaulių miesto savivaldybės administracijoje 2026-07-23 (registracijos Nr. G-6329):
[bookmark: _Hlk204156950]1. Nusprendžiu pradėti Žemės sklypo Vaidoto g. 42A, Šiauliuose, detaliojo plano, patvirtinto Šiaulių miesto savivaldybės tarybos 2007 m. balandžio 26 d. sprendimu Nr. T-157 „Dėl Žemės sklypo Vaidoto g. 42A, Šiauliuose, detaliojo plano patvirtinimo“ (TPDR Nr. T00038966) (toliau – Detalusis planas), koregavimo procesą žemės sklypo Vaidoto g. 42A ribose teritorijų planavimo proceso inicijavimo pagrindu. Planuojamos teritorijos schema pridedama.
2. Nustatau šiuos planavimo tikslus:
2.1. žemės sklypo padalijimas;
2.2. teritorijos naudojimo reglamento nustatymas, vadovaujantis galiojančiais teisės aktais, Šiaulių miesto bendrojo plano ir jo koregavimų sprendiniais.
3. Įpareigoju Šiaulių miesto savivaldybės administracijos Architektūros skyrių parengti Teritorijų planavimo proceso inicijavimo sutarties projektą.
Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui, adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

